कास्की जिल्ला फुटबल संघको अध्यक्षमा रञ्जित विजयी
कास्की जिल्ला फुटबल संघको अध्यक्षमा उज्ज्वल रञ्जित निर्वाचित भएका छन् । पोखरामा बुधबार सम्पन्न निर्वाचनमा उनले विनोद गुरुङलाई हराए । दोस्रो चरणको निर्वाचनमा उनले १४ मत प्राप्त गर्दा विनोदले ७ मत पाए । सुरुमा तीन उम्मेदवार थिए ।
पोखरा — कास्की जिल्ला फुटबल संघको अध्यक्षमा उज्ज्वल रञ्जित निर्वाचित भएका छन् । पोखरामा बुधबार सम्पन्न निर्वाचनमा उनले विनोद गुरुङलाई हराए । दोस्रो चरणको निर्वाचनमा उनले १४ मत प्राप्त गर्दा विनोदले ७ मत पाए । सुरुमा तीन उम्मेदवार थिए ।पहिलो चरणको निर्वाचनमा उम्मेदवारले खसेको कुल मतको ५१ प्रतिशत प्राप्त गर्न नसकेपछि पहिलो र दोस्रो हुने उम्मेदवारबीच पुनः मतदान भएको हो । पहिलो चरणमा नवीन पुन ५, विनोदले ७ र उज्ज्वलले ९ मत पाएका थिए ।निर्वाचन अधिकृत केशवराज बरालका अनुसार अध्यक्षबाहेक सबै पदमा सर्वसम्मत निर्वाचितभ ए । तीन उपाध्यक्षमा जगतबहादुर थापा, नरप्रसाद गुरुङ र सुरेन गुरुङ चुनिए । सदस्यमा सुनील गायक, राजेश त्रिपाठी, सन्तोष कार्की, विकास गुरुङ, योगेश गुरुङ, हितमान गुरुङ, अर्का विकास गुरुङ, सुविन श्रेष्ठ, ओम गुरुङ, टंकप्रसाद गुरुङ, शोभा बानियाँ (महिला सदस्य) सर्वसम्मत निर्वाचित भए ।